Държавен вестник, бр. 23, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  23
(2) Производителят нанася върху всеки 
съд своето име и регистрирано търговско 
наименование или регистрирана търговска 
марка и пощенския адрес, на който може да 
се осъществи връзка с него. Адресът посочва 
едно-единствено място, където производите-
лят може да бъде намерен, и се представя по 
начин, разбираем за крайните ползватели и 
органите за надзор на пазара.
(3) Производителят гарантира, че върху 
всеки съд е нанесена информацията по чл. 7.
Чл. 21. Производителят гарантира, че 
всеки съд се придружава от инструкциите 
и информацията за безопасност по чл. 8 на 
български език. Тези инструкции и информа-
ция за безопасност, както и всички етикети 
трябва да са ясни, разбираеми и смислени.
Чл. 22. Когато счита за целесъобразно, 
предвид рисковете, които представлява даден 
съд, за да осигури защитата на здравето и 
безопасността на крайните ползватели, про-
изводителят провежда изпитвания на образци 
от предоставени на пазара съдове, провежда 
разследвания и ако е необходимо, поддържа 
регистър за оплаквания, за несъответстващи 
на изискванията съдове и за изземвания на 
съдове и информира дистрибуторите за такова 
наблюдение.
Чл. 23. (1) Когато производителят счита 
или има основание да счита, че даден съд, 
който е пуснал на пазара, не съответства на 
наредбата, той незабавно и както е целесъ-
образно за конкретния случай, предприема 
необходимите мерки за привеждането на 
съда в съответствие, за изтеглянето му или 
за изземването му.
(2) В случаите по ал. 1, когато съдът пред-
ставлява риск, производителят незабавно 
информира за това органите за надзор на 
пазара по чл. 27, ал. 2 от Закона за техниче-
ските изисквания към продуктите (ЗТИП) и 
компетентните органи на държавите членки, 
в които такива съдове са предоставени на па-
зара, като предоставя подробна информация, 
по-специално за несъответствието на съда с 
приложимите изисквания и за предприетите 
коригиращи действия.
Чл. 24. (1) При обосновано искане от ор-
ганите за надзор на пазара по чл. 27, ал. 2 
ЗТИП или от компетентен орган на друга 
държава членка производителят предоставя 
на хартиен или на електронен носител цялата 
информация и документация, необходима за 
доказване на съответствието на даден съд. 
Тази информация и документация се пре-
доставя на органите за надзор на пазара по 
чл. 27, ал. 2 ЗТИП на български език или на 
език, на който е налична, при условие че е 
разбираем за тези органи.
(2) За нуждите на административно и/или 
административно-наказателно производство 
производителят предоставя на български език 
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 про-
изводителят оказва съдействие при всяко 
предприето действие за отстраняване на 
рисковете, свързани със съдовете, които е 
пуснал на пазара.
Раздел III 
Задължения на упълномощения представител
Чл. 25. (1) Производителят може да опреде-
ли писмено свой упълномощен представител.
(2) Упълномощеният представител изпъл-
нява задачите, определени в пълномощното 
от производителя.
(3) Производителят не включва в пълно-
мощното на упълномощения представител 
задълженията по чл. 17 и задължението за 
изготвяне на техническа документация по 
чл. 18, ал. 1.
(4) Производителят включва в пълномощ-
ното на упълномощения представител най-
малко следното:
1. да съхранява на разположение на орга-
ните за надзор на пазара в продължение на 
10 години след пускането на съда на пазара 
техническата документация и ЕС декларацията 
за съответствие;
2. при обосновано искане от органите 
за надзор на пазара по чл. 27, ал. 2 ЗТИП 
или от компетентен орган на друга държава 
членка да предостави на тези органи цялата 
информация и документация, необходима за 
доказване на съответствието на даден съд;
3. по искане на органите за надзор на 
пазара по чл. 27, ал. 2 ЗТИП или на компе-
тентните органи на другите държави членки 
да оказва съдействие при всяко предприето 
действие за отстраняване на рисковете, свър-
зани със съдовете, попадащи в рамките на 
пълномощното му.
Раздел IV 
Задължения на вносителя
Чл. 26. Вносителят пуска на пазара само 
съдове, които съответстват на изискванията 
на наредбата.
Чл. 27. (1) Преди да пусне на пазара даден 
съд, при който произведението PS × V е по-
голямо от 50 bar.L, вносителят гарантира, че:
1. производителят е съставил техниче-
ската документация и е провел съответната 
процедура за оценяване на съответствието 
съгласно чл. 10;
2. производителят е изпълнил задължени-
ята си по чл. 20;
3. маркировката „СЕ“ е нанесена съгласно 
чл. 14;
4. съдът е придружен от изискваните до-
кументи.